Je Symonins, sires de Chaucins, fais savoir à toz... que, com dou noble baron Jehan, conte de Bourgoigne et seignour de Salins, mon seignour, tenisse en fié Loncchamp, lidiz cuens, à ma requeste, m’a quité et lassié ledit fié doudit Lonchamp et m’en ha fait alleu; et je hai pris doudit conte en fié et en chassement Biavoisin et Vorne et les appendises, lesquex je doi faire valoir cenz livrées de terre. En tesmoignaige de ceste chose, je hai mis mon seel pendant en ces lettres. Ce fut fait le mecredi après Pasques, l’an mil CC et LX et cinc.